**TANTÁRGYI KÖVETELMÉNYEK**

|  |  |
| --- | --- |
| **Tantárgy neve** | **Tanítási gyakorlat II.** **(csoportos)** |
| **Tantárgy kódja** | **BTA1133** |
| **Meghirdetés féléve** | **5.** |
| **Kreditpont** | **3** |
| **Heti kontaktóraszám (elm. + gyak.)** | **0+3** |
| **Félévi követelmény** | **G** |
| **Előfeltétel (tantárgyi kód)** | **BTA1228** |
| **Tantárgyfelelős neve és beosztása** | **Imre Rubenné dr.** **főiskolai tanár** |
| **Tantárgy oktatója és beosztása** | **Kovácsné Kiss Erzsébet, Dr Pethőné Zatureczki Tünde,** **Bacskainé Riegel Enikő**  |
| **Tantárgyfelelős intézet kódja** | **OTI** |

**A foglalkozásokon történő részvétel:**

* A gyakorlati foglalkozásokon a részvétel kötelező. A félévi hiányzás megengedhető mértéke a tantárgy heti kontakt óraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:** gyakorlati jegy

**Tantárgyi program:**

**A tantárgy tartalma:**

* **Hospitálás:** 13 óra (3 szakvezető által megtartott bemutatóóra, 10 csoporttársak által megtartott óra)
* **Tanítás:** 3 óra (matematika/környezetismeret/nyelvtan) tárgyakból
* **Tanításon kívüli gyakorlat:** 1 óra hospitálás a napközi otthonban

**Bemutató tanítások**: magyar nyelv és irodalom, matematika és környezetismeret tantárgyakból. Részvétel a szakvezetők bemutató tanításain és a szaknapokon.

Mikrotanítás vagy teljes óra tartása magyar nyelv és irodalom, matematika és környezetismeret tantárgyakból.

Heti egy óra előkészítés, egy óra hallgatói tanítás és egy óra elemzés magyar nyelv és irodalom, matematika és környezetismeret tantárgyakból. Valamennyi órára előkészületi óravázlat írása a szakvezető által vázlatosan megadott cél- és feladatrendszer szerint. A megtartandó óra tervezetének elkészítése, megbeszélése, szükség szerinti korrigálása a szakvezető ajánlásai szerint. Felkészülés a megtartott óra szakszerű elemzésére. Kapott szempontok szerint aktív részvétel az elemző órán.

**Tanításon kívüli egyéb gyakorlatok** - Tanulmányi vagy szabadidős foglalkozás a napközi otthonban: 1 óra hospitálás

**Az értékelés módja, ütemezése:**

**Csoportos tanítási gyakorlatokon:**

**Az írásbeli munkák leadási határideje:** csütörtök délig

* **A tananyag kijelölése:** két héttel a tanítás előtti tanítási gyakorlaton.
* **Szakvezetői megoldási javaslat:** egy héttel a tanítás előtti tanítási gyakorlaton.

A kijavított előkészületi vázlatok alapján a szakvezető megoldási javaslatot tesz.

* A tanító és a helyettes tanító kijelölése,
	+ Feladatuk: tervezetírás a megoldási javaslat alapján. Leadási határidő: csütörtök, a tanítás előtti megbeszélés a beadott tervezet alapján a szakvezetővel történő egyeztetésnek megfelelően.
* A tantárgyra vonatkozó megfigyelési szempontsor megadása a helyettes tanítónak, hogy a bírálatához felkészülhessen.
* **A csoport előtti tanítás elemzése:**

- A tanító elemzi a tartott órát, a bíráló tantárgyra vonatkozó megfigyelési szempontsorból kiemelt megfigyelési szempontok alapján bírálja a látott órát.

- A csoport többi tagja is reflektál a látottakra, hallottakra, valamint építő jellegű javaslatokat tesz.

- A látott óra értékelése (önértékelés, hallgatói, szakvezetői). Érdemjeggyel történő értékelés.

* **Az ismeretek, készségek és kompetenciák elsajátításához rendelkezésre álló segédanyagok:** a könyvtárban fellelhető szakmódszertani folyóiratok, pedagógiai, pszichológiai és tantárgy-pedagógiai szakkönyvek. Tantervek, tanmenetek, minta óratervek, óravázlatok, 1-4. osztályos különböző tankönyvek, munkafüzetek, feladatlapok.

**KÉRÉSEK, ELVÁRÁSOK:**

* A hallgató köteles a tanítási órák (hospitálás, tanítás) **előtt 15 perccel** megjelenni a kijelölt osztályteremben.
* A hallgató köteles **önálló írásbeli munkát** készíteni, szakvezetőjének beadni. (Két hasonló, vagy megegyező óraterv esetén az írásbeli munka értékelhetetlen.)
* A tanítási órákról, elemzésről, előkészítésről, bármilyen jellegű megbeszélésről **kép- és hangfelvétel** készítése szigorúan tilos, mely jogi következményeket von maga után. Hospitálás, óraelőkészítés, stb. során a telefonba jegyzetet készíteni nem megengedett.
* A szakvezető segítségnyújtásként adott óratervei a szakvezető saját szellemi terméke. Ennek továbbadása és későbbi felhasználása, publikálása **plágiumnak** minősül.

**A félévközi ellenőrzések követelményei:**

**Az értékelés összetevői**: a félév során beadott írásbeli munkák minősége, tanítási gyakorlatokon való részvétel és aktivitás, a hallgató által tartott tanítási órákra való felkészülés, kivitelezés, önreflexió

* **Az értékelés szempontjai:**
* A félév során értékelésre kerülnek az előkészületi vázlatok, ezért fontos az írásbeli munkák megléte.
* Megfelelő színvonalú előkészületi vázlatok írása, tanítási órák tervezése és vezetése.
* Aktív részvétel az órák előkészítésében, elemzésében, a tanulói tevékenységek, teljesítmények szakszerű értékelésében.
* Részvétel a szaknapokon. Az óratervek hiánytalan megléte.
* Beszámításra kerül a félévi szorgalom, felkészültség, aktivitás, hozzáértés, pontosság (az időpontok betartása).

**Az értékelés szempontjai:**

**A tanított órák után:**

* óraterv
* felkészültség,
* a tervezett célok, feladatok megvalósítása,
* óravezetés,
* kapcsolatteremtés a tanulókkal,
* rugalmasság, spontaneitás,
* fegyelmezés,
* szemléltetés,
* értékelési módok, alkalmazott módszerek, munkaformák,
* önreflexió

**Az érdemjegy kialakításának módja:**

A gyakorlati jegyet az írásbeli munkák (tervezetek, vázlatok), a csoportos tanítási gyakorlaton szerzett érdemjegyek számtani átlaga határozza meg.

Amennyiben a tanítási gyakorlat bármelyik feladata elégtelen minősítésű, a félév elégtelen gyakorlati jeggyel zárul. Ha a hallgató nem adja be a vázlatát/tervezetét a megadott határidőre, azt legkésőbb 1 héten belül pótolnia kell. Amennyiben a hallgató nem adja le időben az óratervet, illetve nem tanítható minőségben írja meg vázlatát, akkor az órát nem tarhatja meg. Kettőnél több hiányzó vagy késve beadott óraterv a tantárgy félévi érvénytelenségét vonja maga után.

Elégtelen gyakorlati jegy javítása a tantárgy gyakorlati jellege miatt nem lehetséges.

Nyíregyháza, 2024. szeptember 6.

Hallgatói névsor:

|  |
| --- |
| **Tanító 3. évfolyam nappali**  |
| Tanítási gyakorlat II.BTA1133N  |
| **Sorszám**  | **Név**  | **Státusz**  | **Műveltségterület**  | **Csoportvezető szakvezető**  |
| 1.  | Benedek Klaudia  | Aktív  | Magyar nyelv és irodalom  | Dr. Pethőné Zatureczki Tünde  |
| 2.  | Dóka Lilla  | Aktív  | Magyar nyelv és irodalom  | Dr. Pethőné Zatureczki Tünde  |
| 3.  | Hegedűs Elizabet Rebeka  | Aktív  | Magyar nyelv és irodalom  | Dr. Pethőné Zatureczki Tünde  |
| 4.  | Herczeg Zsófia  | Aktív  | Magyar nyelv és irodalom  | Dr. Pethőné Zatureczki Tünde  |
| 5.  | Horváth Evelin  | Aktív  | Magyar nyelv és irodalom  | Dr. Pethőné Zatureczki Tünde  |
| 6.  | Hudák Bence  | Aktív  | Magyar nyelv és irodalom  | Kovácsné Kiss Erzsébet  |
| 7.  | Lengyel Viktória  | Aktív  | Magyar nyelv és irodalom  | Kovácsné Kiss Erzsébet  |
| 8.  | Piros Adrienn  | Aktív  | Magyar nyelv és irodalom  | Kovácsné Kiss Erzsébet  |
| 9.  | Pócsi Vanda  | Aktív  | Magyar nyelv és irodalom  | Kovácsné Kiss Erzsébet  |

Kovácsné Kiss Erzsébet Dr Pethőné Zatureczki Tünde Bacskainé Riegel Enikő

 szakvezető szakvezető szakvezető